cyanic-selkie/wikianc huggingface dataset:
Rolls-Royce
Պատմություն
VW-ն Vickers-ից ստացել է էքստազի ոգի և Ռոլս-Ռոյս ռադիատորի ֆիրմային ճաղերի, Բենտլի ապրանքանիշի (ներառյալ լոգոտիպը), մոդելի (ներառյալ դրանց վերաբերյալ փաստաթղթերը), արտադրության և արտադրական շինությունների, շտաբ-բնակարանի իրավունքը։ Սակայն VW-ն մնացել է առանց Rolls-Royce ապրանքանիշի և լոգոյի՝ համակցված տառերի տեսքով, քանի որ Rolls-Royce մեքենաշինական ընկերությունը, որը պատկանում էր դրանց օգտագործման իրավունքին, որոշել է պահպանել դրանք ավտոմոբիլային ստորաբաժանման վաճառքի դեպքում։
Rolls-Royce plc-ն վերավաճառել է իր Rolls-Royce ապրանքանիշի և լոգոյի իրավունքը BMW-ին՝ 40 մլն դոլարով, քանի որ երկու ընկերություններն էլ համատեղ նախագծեր են ունեցել։
BMW-ի պայմանագրում, Rolls-Royce Motors-ի շարժիչների և բաղադրիչների մատակարարման կետը թույլ էր տալիս խզել պայմանագիրը և դադարեցնել մատակարարումները՝ մեկ տարվա ընթացքում ծանուցելով երկրորդ կողմին։ VW-ն ի վիճակի չէր կարճ ժամանակում փոխել արտադրված մոդելների դիզայնը այլ շարժիչների օգտագործման համար։ Rolls-Royce-ի պառակտված պատմական տեսքը (անվանումը և լոգոն, էքստազի ոգին), ինչպես նաև շարժիչների մատակարարման պատճառով արտադրության դադարեցման վտանգը BMW-ին և VW-ին ստիպել է նստել բանակցությունների սեղանի շուրջ։
Բանակցությունների արդյունքում VW-ն համաձայնել է BMW-ին վաճառել ռադիատորի ճաղերի իրավունքները և էքստազի ոգին՝ մինչեւ 2003 թվականը արտադրության համար BMW-ի շարժիչների և բաղադրիչների մատակարարումները շարունակելու դիմաց։ VW-ն նաև Rolls-Royce ապրանքանիշի տակ մեքենաներ է արտադրել 1998-ից մինչև 2003 թվականը՝ դրանով իսկ BMW-ին ժամանակ տալով շտաբ-բնակարանի, Գուդվուդի նոր գործարանի կառուցման համար (Չիչեստեր քաղաքից հյուսիս-արևելք, Արևմտյան Սուսեքս կոմսություն) և Phantom-ի նոր մոդելի մշակման համար։
Գործունեություն
2007 թվականին արտադրության ծավալը կազմել է 1009 միավոր՝ առաջին անգամ գերազանցելով 1000 մեքենայի նշագիծը։ 2011-ին ռեկորդ է սահմանվել ընկերության ողջ պատմության ընթացքում վաճառքների ծավալով՝ 3538 մեքենա։
Ավտոմեքենաներ
2007 թվականին ընկերությունը հայտարարել է Rolls-Royce Phantom-ի 25 Սեդաններից սահմանափակ շարքի թողարկման մասին, որոնք ներկված են Metallic Ghost Silver անսովոր սպիտակ գույնով, արծաթից "էքստազի ոգի" արձանիկով և սրահի հատուկ հարդարանքով։ Սերիայի թողարկումը նվիրված է Rolls-Royce Silver Ghost մոդելի 100-ամյա հոբելյանին։
Արտաքին հղումներ
Կատեգորիա:Ընկերություններ այբբենական կարգով Կատեգորիա:Rolls-Royce
Խոր ուսուցում
Խոր ուսուցում (հայտնի է որպես խոր կառուցվածքային ուսուցում կամ հիերարխիկ ուսուցում), մեքենայական ուսուցման մաս, որը հիմնված է տվյալների ներկայացման ուսուցման վրա, ի տարբերություն խնդրային-հատուկ (task-specific) ալգորիթմների։ Ուսուցումը կարող է լինել վերահսկվող (supervised), կիսավերահսկվող (semi-supervised) և առանց վերահսկման (unsupervised)։ Խոր ուսուցման  շատ տարբերակներ հայտնի են եղել դեռ 1980-ական թվականներից, բայց արդյունքները չեն եղել տպավորիչ, մինչ 2000 թվականը` երբ արհեստական նեյրոնային ցանցերի և հաշվողական հզորություններում գրանցվեց առաջընթաց, որը թույլատրեց նեյրոնային ցանցում ստեղծել բարդ տեխնիկական կառուցվածք, որը ուներ բավականին արտադրողականություն, ինչը թույլ էր տալիս լուծել բավականին բարդ խնդիրներ։ Որոշ խնդիրների ժամանակ լուծման որակը համեմատելի է, իսկ որոշակի խնդիրների ժամանակ գործում է  «սպիտակուց» փորձագետների արդյունավետությունը ։
Սահմանում
Ոչ գծային շերտերի կազմը կախված է լուծելի խնդիրներից։ Օգտագործվում են և՛ նեյրոնային ցանցի թաքնված շերտերը, և՛ բարդ տրամաբանական փոփոխությունների շերտերը։ Համակարգը կարող է ներառել թաքնված փոփոխականներ, ինչպիսիք են խոր ցանցի հանգույցները ։
Պատմություն
Չնայած նրան, որ «Խոր ուսուցում» տերմինը մեքենայական ուսուցման մեջ առաջացել է 1986 թվականին Ռինի Դիխտեռի աշխատանքից հետո, առաջին ընդհանուր աշխատանքային ալգորիթմը խոր բազմաշերտ ընկալումներով հրատարակվել է դեռ սովետական գիտնականների՝ Ալեքսեյ Իվախնենկոյի և Վալենտինա Լապի «Կիբերնետիկ կանխագուշկաող սարքեր» («Кибернетические предсказывающие устройства») գրքում։
Խոր ուսուցումը հայտնի է դարձել 2000-ական թվականներից, երբ ամեն ինչ զարգացել էր՝ համակարգիչները դարձել էին բավականին հզոր, որպեսզի ուսումնասիրեն մեծ նեյրոնային ցանցերը, տվյալների հավաքածուները դարձել էին բավականին ընդարձակ և մեծ ցանցեր ուսումնասիրելը արդեն իմաստ ուներ, իսկ արհեստական նեյրոնային ցանցերի թեորեմում գրանցվել էր հերթական առաջընթացը։ Այս ժամանակ որոշ գիտնականներ ցույց տվեցին, որ կարող են արդյունավետ ուսումնասիրել բազմաշերտ նեյրոնային ցանցը։ Այն հնարավոր էր եթե սկզբում ուսումնասիրեն ամեն շերտը առանձին-առանձին  Բոլցմանի մեքենայի օգնությամբ, իսկ հետո ուսումնասիրեն սխալի հակադարձ տարածման մեթոդի միջոցով ։
Ծանոթագրություններ
Կատեգորիա:Մեքենայական ուսուցում Կատեգորիա:Արհեստական նեյրոնային ցանց
Անվանակարգում (քիմիա)
Անվանակարգում, նոմենկլատուրա, քիմիական տարրերի և միացությունների անվանումների համակարգ, որը, ինչպես գրավոր, այնպես էլ բանավոր խոսքում ապահովում է նյութի բաղադրությունը ցույց տվող միանիշ անվանումը։
Քիմիայի զարգացման սկզբնական շրջանում նոր հայտնաբերված նյութերին տրվում էին պատահական անուններ, որոնք առաջանում էին նյութի բնորոշ հատկության, օգտագործման կամ ստացման եղանակի, աղբյուրի, արտահանող երկրի կամ հայտնաբերող գիտնականի անուններից (ֆոսֆոր, կերակրի աղ, պիրոգալոլ, միզանյութ, չիլիական բորակ, բերթոլեի աղ և այլն)։ Նրանցից շատերը պահպանվել և օգտագործվում են (ավելի հաճախ՝ տեխնիկայում) մինչե այժմ։
Պատահական անուններ են տրվում նաև դեռևս անհայտ կառուցվածք ունեցող նյութերին։ Քիմիայի զարգացման շնորհիվ հայտնաբերվող բազմաթիվ նյութեր անվանելու համար անհրաժեշտ դարձավ (18-րդ դար) ստեղծել գիտական անվանակարգում։ Առաջին գիտական անվանակարգը մշակեցին Գ. Մորվոե, Ա. Լավուազիեն, Կ. Բերթոլեն և Ա. Ֆուրկրուան (1787 թվական)։ Ավելի ուշ անվանակարգը դարձավ միջազգային քիմիական ընկերության պարբերական քննարկման առարկա։
Միջազգային քիմիայի կոնգրեսը (ժնև, 1892 թվական) հաստատեց անվանակարգը, որը հայտնի է ժնևյան անվանակարգ անունով։ Մաքուր և կիրառական քիմիայի միջազգային միությունը (IUPAC) բազմիցս քննարկել և քննարկում է գիտական անվանակարգման խնդիրները և մշակում քիմիական նյութերի անվանակոչման սկզբունքներ (Լյեժ՝ 1930 թվական, Հռոմ՝ 1938 թվական, Լոնդոն՝ 1947 թվական, Ամստերդամ՝ 1949 թվական, Մյունխեն՝ 1959 թվական և այլն)։
ժամանակակից հայերեն քիմիան գրականության մեջ օգտագործվում են հին հայկական, պատահական և միջազգային ճանաչում գտած որոշումների հիման վրա ստեղծված անվանումներ, ինչպես նաև ռուսերենից և այլ լեզուներից փոխառնված անվանումների ձևեր։
Աուջի շրջան
Աուջի շրջան (ناحية عوج), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մասյաֆի գավառի հինգ շրջաններից մեկը։
Վարչական կենտրոնն Աուջ քաղաքն է։ 2004 թվականի տվյալներով բնակչությունը կազմել է 33,344 մարդ ։ Քաղաքն ու շրջակա ավանները կազմում են 87.57 քառ.կմ տարածք։
Ունի 14 գյուղ և ավան
Մարսիյյա ան Կոմբրայ (կանտոն)
Մարսիյյա ան Կոմբրայ  (Marcillat-en-Combraille), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մոնլյուսոն շրջանի կազմի մեջ։
Աուջի շրջան
Ծանոթագրություններ
Կատեգորիա:Սիրիայի շրջաններ Կատեգորիա:Մասյաֆի գավառ
Մարսիյյա ան Կոմբրայ (կանտոն)
Համայնքի INSEE կոդ՝ 0317։
Մարսիյյա ան Կոմբրայ կանտոնի մեջ հաշվվում է 13 կոմունա, որից գլխավորն է Մարսիյյա ան Կոմբրայը։
Բնակչություն
Կանտոնի բնակչությունը 2006 թվականին կազմում էր 5 939 մարդ։
Արտաքին հղումներ
Կատեգորիա:Ֆրանսիայի համայնքներ
Լուի Նիկոլյա Կլերամբո
Լուի Նիկոլյա Կլերամբո  (Louis-Nicolas Clérambault, ), ֆրանսիացի միջնադարյան պալատական երաժիշտ, երգահան։
Կենսագրություն
Լուի Նիկոլյա Կլերամբոն ապրել և ստեղծագործել է 17-18-րդ դարերում, եղել է Լյուդովիկոս XIV-ի պալատական երաժիշտը։
Սերել է երաժիշտների գերդաստանից. նրա երկու որդիներն ու հայրը նույնպես երաժիշտներ էին ։ Շատ վաղ տարիքից նվագել է ջութակ, կլավեսին։
Կլերամբոյի ուսուցիչը եղել է ժամանակի նշանավոր երաժիշտ Անդրե Ռեզոնին։
Աշխատել է որպես երգեհոնահար Փարիզի Սեն Ժակ և Սեն Սուլփիս եկեղեցիներում, արքայական կապելլայում։
Ստեղծագործություններ
Նրա առաջին ստեղծագործություններից է Motet du Saint Sacrement սոլ մաժոր, և բեմադրվել է Ֆիլադելֆիայում ։
Լուի Նիկոլյա Կլերամբոն հեղինակել է մի շարք արքունական ներկայացումների երաժշտություններ.
Կլերամբոն գրել է նաև հոգևոր երգեր երգչախմբի համար, հիմներ, մոտետներ, կանտատներ (շուրջ 30, ամենահայտնին՝ «Օրփեոս»), արիաներ, պիեսների համար երաժշտություն։
Ծանոթագրություններ
Կատեգորիա:Ֆրանսիացի երաժիշտներ Կատեգորիա:Ֆրանսիացի երգահաններ
Զոլաքար (այլ կիրառումներ)
Զոլաքար, կարող է վերաբերել՝
Զոլոչևի շրջան (այլ կիրառումներ)
Զոլոչևի շրջան, կարող է վերաբերել՝
Վիլլա դի Բրիանո
Վիլլա դի Բրիանո (Villa di Briano), կոմունա Իտալիայի Կամպանիա մարզի Կազերտա գավառում։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Կատեգորիա:Իտալիայի բնակավայրեր
Լողափնյա վոլեյբոլ
Լողափնյա վոլեյբոլ մարզախաղ գնդակով՝ 2-ական մարզիկից կազմված երկու թիմի միջև։ Ծովափնյա վոլեյբոլը ձևավորվել է դասական վոլեյբոլից, բայց ի տարբերություն դասական վոլեյբոլի ծովափնյայում պետք է ավելի դիմացկունություն ցուցաբերել, խաղերը տեղի են ունենում արևի ճառագայթների, ուժեղ քամու կամ անձրևի ժամանակ։ Վոլեյբոլի հրապարակը մեջտեղից կիսված է ցանցով և ունի ավազե հրապարակ։ Խաղն ընթանում է 16x8 մ չափսի ուղղանկյուն հրապարակում։ Խաղն ընթանում է գնդաձև գնդակով, որի շրջանագիծը 66 - 68 սմ է, քաշը՝ 260 - 280 գ։ Ցանցի բարձրությունը տղամարդկանց համար կազմում է 2,43 մ, կանանց համար՝ 2,24 մ։
Պատմություն
Ծննդավայրը լողափնյա վոլեյբոլի համարվում է Կալիֆորնյան, լողափներում 1920-ականներին հայտնվում էին առաջին թիմերը, որոնք նման էին դասական վոլեյբոլին, 6 խաղացող։
Առաջին պաշտոնական լողափնյա վոլեյբոլի մրցաշարը կազմակերպվել է 1947 թ-ին Կալիֆորնիայում։ Կալիֆորնյաի ասոցիացիան լողափնյա վոլեյբոլի, զարգացնում էր միասնական կանոններ։
1976 թ.-ին Միացյալ Նահանգները կազմակերպել էին առաջին ընկերական հանդիպումների աշխարհի առաջնությունը, որին մասնակցում են ավելի քան 30 հազար հանդիսատես։
Կանոններ
Երկու թիմերից յուրաքանչյուրը կարող է կազմում ունենալ մինչև 2 խաղացող, դաշտում խաղի ժամանակ կարող են լինել 2 խաղացող։ Խաղի նպատակն է գրոհող հարվածով խփել գնդակը գետնին, այսինքն խաղային մակերեսի թշնամու կեսի վրա, կամ նրան ստիպել սխալվել։ Խաղն սկսվում է գնդակը մատուցմամբ խաղի մեջ գցելով համաձայն վիճակահանության։ Գնդակը մատուցելով խաղի մեջ գցելուց հետո մատուցման իրավունքն անցնում է այն թիմին, որը միավոր է շահել։ Մի թիմից մյուսին մատուցման իրավունքի յուրաքանչյուր անցնելու հետ մեկ այլ թիմ՝ որպես խաղարկության միավոր ։
Մատուցում
Խաղացողը կատարում է մատուցում, որը վերջինիս հետևանքով առաջին գոտուց տեղափոխվում է երկրորդ գոտի։ Մատուցում կատարում են խաղային հրապարակի ետին գոտուց, նպատակն է գնդակն իջեցնել հակառակորդի խաղադաշտ կամ առավելագույնս բարդացնել ընդունելությունը։ Գնդակը թռիչքի ժամանակ կարող է դիպչել ցանցին, բայց չպետք է դիպչի սյուներին կամ դրանց ենթադրելի շարունակությանը։ Եթե գնդակը դիպչում է ընդունող թիմի խաղային մասի մակերևույթին, հարձակվող թիմն ստանում է միավոր։ Երբ խաղացողը, որը հարձակվել է, խախտում է կանոնները կամ գնդակը դուրս է հանել սահմաններից, միավորը գնում է պաշտպանվող թիմին։ Չի թույլատրվում մեկուսացնել գնդակը մատուցելու ժամանակ՝ ընդհատելով նրա հետագիծը ցանցի վրայով։ Եթե միավորն ստանում է այն թիմը, որը խաղարկել է գնդակը, գնդակը մատուցել շարունակում է նույն խաղացողը։ Ժամանակակից վոլեյբոլում առավել տարածված է ուժեղ ցատկով մատուցումը։ Դրա հակադրությունը համարվում է կարճ (պլանավորված, մարտավարական) մատուցումը, երբ գնդակն ուղարկվում է ցանցին մոտիկ։
Մատուցման ընդունում
Սովորաբար գնդակը ընդունող խաղացողները կանգնում են հետևի գծում։ Ընդունող թիմի խաղացողներին թույլատրվում է գնդակին դիպչել 3 անգամ (խաղացողն իրավունք չունի իրար հետևից երկու անգամ դիպչել գնդակին) և առավելագույնը երեք հպումով պետք է գնդակը տեղափոխել թշնամու կիսադաշտ։ Գնդակի ընդունելու վրա կարելի է խաղահրապարակի ցանկացած ազատ տարածքում, բայց ոչ թշնամու խաղահրապարակի մասում։ Այդ դեպքում, եթե գնդակը պետք է լինում վերադարձնել սեփական խաղադաշտ, երեքից երկրորդ փոխանցման ժամանակ չի կարող անցնել ձողերի միջով, բայց պետք է անպայման անցնի ձողերի մոտով։ Ընդունման ժամանակ չի թույլատրում գնդակը մշակելիս ուշացնել, թեև կարող են ընդունել գնդակը մարմնի ցանկացած մասով։
Հարձակում
Սովորաբար լավ ընդունման դեպքում գնդակն ընդունում է թիկունքային խաղացողը (1 հպումով) և հասցնում դեպի կապող խաղացողը։ Կապողը փոխանցում է (2-րդ հպում) գնդակը հարձակողական հարված կատարողին (3–րդ հպում)։ Հարձակողական հարվածի դեպքում գնդակը պետք է անցնի ցանցից այն կողմ, բայց պետք է անցնի երկու ձողերի միջև տարածությամբ, ընդ որում գնդակը կարող է դիպչել ցանցին, բայց չպետք է դիպչի ձողերին կամ դրանցից վերև ենթադրելի շարունակությանը։ Ճակատային գծի խաղացողները կարող են հարձակվել խաղահրապարակի ցանկացած կետից։ Տարբերակում են հարձակողական հարվածների երեք տեսակ՝ ուղղակի և կողմնային, հարված դեպի աջ փոխանցմամբ (ձախ) և կարող են լինել նաև խաբուսիկ հարվածներ (զեղչված)։
Ծանոթագրություններ
Կատեգորիա:Օլիմպիական մարզաձևեր Կատեգորիա:Վոլեյբոլ
Ավազե քանդակ
Ավազե քանդակն արվեստ է, որը գեղարվեստական ձևով ավազե պատկերի մոդելավորումն է ։ Ավազե ամրոցը ավազե քանդակի մի տեսակ է, որը հիշեցնում է մանրանկարչական շինություն, հաճախ ամրոց։ Երկու հիմնական կառուցման բաղադրիչներ՝ ավազ և ջուր, առկա են իրենց առատությամբ ավազե լողափերում։ Լավ ավազե քանդակներ ստացվում են այն վայրերում, որտեղ որոշ չափով կեղտոտ է, կա տիղմ, կավ և անկանոն ձևավորված ավազահատիկներ։ Ավազե ամրոցներ հաճախակի պատրաստվում են երեխաների կողմից՝ զվարճանքի համար, սակայն մեծահասակների համար կազմակերպվում են ավազե֊քանդակ մրցույթներ, որը ներառում է մեծ և բարդ կառույցներ։ Մրցույթի շրջանակներում ամենամեծ ավազե ամրոցը պատրաստել է Ռոնալդ Մալքնուջիոն, որը 18 ոտնաչափ բարձրություն ուներ և ստիպված են եղել օգտագործել մի քանի աստիճաններ, յուրաքանչյուրն ավազե ամրոցի բարձրության։ Ամրոցը կառուցելու համար օգտագործվել է մեկ տոննա ավազ և 10 լիտր ջուր։
Կառուցում
Ավազահատիկներն ամուր կմիանան, եթե դրանք անհավասար լինեն։ Այն ժամանակ երբ ավազը դեռ չոր է, դրանք իրար միանալ չեն կարող ։ Եթե ճիշտ քանակով է ջուրը խառնվում ավազին, ապա խառնուրդը ամուր է լինում ։
Կաթիլային ամրոցներ
Ավազե ամրոցի տեսակ է կաթիլային ամրոցը, որը պատրաստվում է ավազը ջրին խառնելով և վերևից ջրի կաթիլներ ցողելով։ Ոմանք այս տեխնիկան համարում են կաթիլային։
Ծանոթագրություններ
Կատեգորիա:Քանդակներ
Վիլլա Լիտերնո
Վիլլա Լիտերնո (Villa Literno), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 10 362 մարդ։ Բնակչության խտություն կազմում է 170 մարդ/կմ²։ Զբաղեցնում է 61 կմ² մակերես տարածք։ Փոստային ինդեքս՝ 81039, հեռախոսային կոդ՝ 081։
Սուրբ Թամմարոն հարգվում է որպես կոմունայի հովանավոր։ Տոնը նշվում է ամեն տարի հունվարի 16-ին։
Նագլյա Ֆաթհի
Ֆաթմա էլ-Զահրաա Հուեյն Ֆաթհի (فاطمة الزهراء حسين فتحي, ) , առավել հայտնի է որպես Նագլյա Ֆաթհի, չերքեզական ծագմամբ եգիպտացի դերասանուհի   ։ Դերասանական կարիերան սկսել է 1967 թվականից և հանդես է եկել ավելի քան 80 ֆիլմերում ։ Ստեղծել է ֆիլմ արտադրող ընկերություն, նկարահանել ֆիլմեր, այդ թվում՝ «Սուպերմարկետ» (1990 թ.) ֆիլմը ։ Մրցանակակիր դերասանուհին գրել է «Վաղը պետք է լուծեմ իմ վրեժը» (1980 թ.) ֆիլմի սցենարը ։
Գործունեություն
Նագլյա Ֆաթհին դերասանական կարիերան սկսել է եգիպտական թատրոնից 15 տարեկան հասակում, երբ Ալեքսանդրիայում լողափին ընկերների հետ հանգստանալիս նրան նկատեց ռեժիսոր Ադլի Էլ-Մուալիդը։ 1967 թվականին հեռացել է դպրոցից և զբաղվել դերասանական գործունեությամբ։ 1968 թվականին նկարահանվել է Բեյրութում թողարկված «Afrah» («Հրճվանք») ֆիլմում։ Ֆիլմի ռեժիսոր Ալի Բադրախանը վերապահումով մոտեցավ Ֆաթիհիին, սակայն համապրոդյուսեր Ռամսես Նագիպը Ֆաթհիի մեջ տեսավ պոտենցիալ ռոմանտիկ էկոնի։ 1970-ական թվականներին Ֆաթհին տարեկան նկարահանվել է 15 ֆիլմերում, հիմնականում սիրային դրամաներում։ Եգիպտական ​​կինոյի բնագավառում նա երկրորդն էր դերասանուհի Ֆաթեն Համամայից հետո սիրային ֆիլմերում նկարահանվելու թվով։ 1980-ական թվականներին Ֆաթհին հեռացել է ռոմանտիկ դերերից և նկարահանվել ավելի բարդ դերերում՝ հանդես գալով սոցիալական և քաղաքական թեմաներում ։
Անձնական կյանք
Ֆաթհին երկու անգամ ամուսնացած է եղել, երկրորդ ամուսնուց դուստր ունի՝ Յասմինը։ 1992 թվականին ամուսնացել է հայտնի եգիպտացի լրագրող և հաղորդավար Համդի Քանդիլի հետ ։
Ֆաթհին աջակցում է պաղեստինյան ազգայնականներին և պան-արաբիզմին։ Երբ 1967 թվականին Եգիպտոսի նախագահ Գամալ Աբդել Նասերը Վեցօրյա պատերազմից հետո հրաժարական տվեց, Ֆաթհին միացավ ցուցարարներին, որոնք բողոքում էին նրա հեռանալու դեմ, ինչը նա չեղյալ հայտարարեց օրեր անց։ Հարցազրույցների և հանրային միջոցառումների ժամանակ Ֆաթհին կրում էր ավանդական պաղեստինյան գյուղական հագուստ, որպես համերաշխության նշան ։
Ծանոթագրություններ
Կատեգորիա:Եգիպտացի դերասանուհիներ Կատեգորիա:Եգիպտացի կինոդերասանուհիներ
Գիֆու ամրոց
Գիֆու ամրոց (岐阜城), ամրոց Ճապոնիայի Գիֆու քաղաքում։
Տեղակայված է Կինկա լեռան վրա, ծովի մակարդակից 329 մետր բարձրության վրա։
Ամրոցը կառուցվել է 12-րդ դարի սկզբին՝ Կամակուրայի կառավարության բարձրաստիճան սամուրայներից մեկի՝ Նիկայդո Յուկիմասի կողմից ։
Պատմություն
Ամրոցի կառուցումն սկսվել է 1201 թվականին և շարունակվել մինչև 1204 թվականը. : Դղյակը կառուցվել է տեղի նահանգապետ Սայտո Դոսանի ղեկավարությամբ։ 1567 թվականին Օդա Նուբունագան հարձակվել է ամրոցի և շրջակայքի վրա ։ Սեպտեմբերի 13-ին Նոբունագան պաշարեց Ինաբայամա ամրոցը։ Չնայած այն հանգամանքին, որ ամրոցի պաշտպանները բարոյալքված էին՝ տեսնելով Սայթոյի ծառայի դրոշը հարձակողական բանակի շրջանում՝ ամրոցը անառիկ էր մնում։ Պաշարումը տևել է մոտ երկու շաբաթ։ Մի փոքր ջոկատ մտել է ամրոցի անպաշտպան թիկունքում և բացել ճակատային դարպասը՝ թույլ տալով, որ հարձակվող ուժերը մտնել ներս։ Այդ բանից հետո ամրոցը գրավվել է ։
Ծանոթագրություններ
Կատեգորիա:Դղյակներ այբբենական կարգով Կատեգորիա:Ճապոնիայի տեսարժան վայրեր
Մեծ սոսիներ
«Մեծ սոսիներ» (The Large Plane Trees), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 104,5 × 124,5 սմ։
Այսօր «Մեծ սոսիներ» ստեղծագործությունը պահպանվում և ցուցադրվում է Քլիվլենդի գեղարվեստի թանգարանում (Քլիվլենդ, Օհայո, ԱՄՆ)։
Պատմություն
1889 թվականի մայիսին Վինսենթ վան Գոգն ինքնակամ բուժման է մեկնում Սան Ռեմիի հոգեբուժարան՝ Սեն Ռեմի դը Պրովանսում ։ Այստեղ նկարիչը հարևան հիվանդասենյակ մտնելու թույլտվություն ուներ, որն օգտագործում էր որպես ստուդիա։ 1889 թվականի նոյեմբերին Սան Ռեմիում զբոսնելու ժամանակ Վինսենթը տպավորվել է, երբ հսկայական սոսիների տակ տեսել է ճանապարհը վերանորոգող աշխատակիցներին։ Իր եղբորը՝ Թեոյին գրած նամակում հեղինակը հայտնում է. «Չնայած ցրտին, ես ցայսօր էլ շարունակում եմ աշխատել փողոցում և մտածում եմ, որ դա ինձ ու աշխատանքին օգուտ կբերի» ։
Նկարագիր
«Մեծ սոսիներ» ստեղծագործությունը հեղինակը վրձնել է 1889 թվականի նոյեմբերին, երբ տակավին գտնվում էր հոգեբուժարանում ։ Այստեղ պատկերված է փողոց Սեն Ռեմիում։ Ճանապարհաշինարարները գործ են անում հսկա սոսիների տակ։ Ծառերը պատված են դեղին տերևներով ։
Արտաքին հղումներ
Կատեգորիա:1889 նկարներ Կատեգորիա:Վինսենթ վան Գոգի նկարներ Կատեգորիա:Քլիվլենդի գեղարվեստի թանգարանի նկարներ Կատեգորիա:Նիդերլանդների արվեստ
Ռոբերտ Ալեն
Ռոբերտ Կարսոն Ալեն (Robert Carson Allen, ), ամերիկացի տնտեսագետ, Աբու Դաբիի Նյու Յորքի համալսարանի տնտեսական պատմության պրոֆեսոր։
Կենսագրություն
1969 թվականին Մինեսոտայի Կարլթոնի քոլեջից ստացել է բակալավրի աստիճան։ Հարվարդի համալսարանից ստացել է մագիստրոսի (1972) և փիլիսոփայության դոկտորի կոչում (1975)։
1973 թվականից դասավանդում է Նյու Յորքի Համիլթոն քոլեջում, իսկ 1975 թվականից՝ Կանադայի Բրիտանական Կոլումբիայի համալսարանում։ 2000 թվականից դասավանդում էր Օքսֆորդի համալսարանում։ 2013 թվականին Օքսֆորդի համալսարանի հրաժարականից հետո տնտեսական պատմության պրոֆեսոր է Աբու Դաբիի Նյու Յորքի համալսարանում։
ԱՄՆ-ի, Կանադայի և Մեծ Բրիտանիայի քաղաքացի է։
Գիտական ներդրում
«Engel`s Pause: A Pessimist`s Guide to the British Industrial Revolution» աշխատանքում առաջարկել է 1800-1860 թվականներին Մեծ Բրիտանիայում աշխատավարձերի լճացման երկար ժամանակահատվածն անվանել «Էնգելսի դադար» ։
«Բրիտանական արդյունաբերական հեղափոխությունը աշխարհի գլոբալ պատկերում» գրքում հիմնավորել է այն փաստը, որ Չինաստանը չի կարողացել անցնել արդյունաբերական հեղափոխության՝ արտադրության գործոնների գների հարաբերակցությամբ։ Անգլիայում կար թանկ աշխատուժ և համեմատաբար էժան քարածուխ։ Չինաստանում, որն այն ժամանակ արդեն անցել էր քարածխին՝ հակառակն էր․ էժան աշխատուժը չէր խթանում նորամուծություններին, իսկ թանկ քարածուխը խթանում էր էներգիայի խնայողությանը, բայց ոչ աշխատուժին ։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Ամերիկացի տնտեսագետներ Կատեգորիա:Ամերիկացի պատմաբաններ Կատեգորիա:Փիլիսոփայական գիտությունների դոկտորներ
Զոլոտայա Նիվա (այլ կիրառումներ)
Զոլոտայա Նիվա, կարող է վերաբերել՝
Գոդրախևի
Գոդրախևի, գետ Ճորոխի ավազանում, նրա աջակողմյան վտակը ։
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
Այն Հալակիմի շրջան
Այն Հալակիմի շրջան (ناحية عين حلاقيم), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մասյաֆի գավառի հինգ շրջաններից մեկը։
Վարչական կենտրոնն Այն Հալակիմ քաղաքն է։ 2004 թվականի տվյալներով բնակչությունը կազմել է 16,502 մարդ ։ Քաղաքն ու շրջական ավանները կազմում են 69.66 քառ.կմ տարածք։
Ունի 17 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Մասյաֆի գավառ
Իոաննիս Կոլետտիս
Իոաննիս Կոլետտիս (Ιωάννης Κωλέττης), ), հույն քաղաքական գործիչ (1788—1847 թվականներ), ծագումով հելլենացված առումին։
Կենսագրություն
Իոաննիս Կոլետտիսը ծնունդով Պինդ լեռնային մասսիվից էր։ Մի քանի իտալական համալսարաններում, այդ թվում՝ Պիզայի, բժշկական դասընթաց է անցել։ Պիզայում Կոլետտիսը միացել է կարբոնարների գաղտնի միությանը։ Վերադառնալով Հունաստան՝ Կոլետտիսը դարձավ Ալի-փաշա Յանինսկու անձնական բժիշկը՝ սերտ հարաբերություններ հաստատելով բազմաթիվ ալբանացիների հետ։
1821 թվականին, երբ Հունաստանում սկսվեց ապստամբությունը, նա խռովություն հրահրեց իր ծննդավայրում, որի անհաջող ելքից հետո տեղափոխվել է Մորեա, ուր ղեկավարել է ապստամբական ջոկատը։
1822 թվականին Կոլետտիսը եղել է ժողովրդական ժողովի պատգամավոր, ակտիվ մասնակցություն է ունեցել Էպիդավրյան Սահմանադրության մշակմանը, ապա 1824 թվականին դարձել է ժամանակավոր կառավարության, որի գլուխ պաշտոնապես գտնվում էր Կունդուրիոտիսը, de facto ղեկավարը։
1827 թվականին Կոլետտիսի դեմ ի ծնե թշնամաբար տրամադրված Մավրոկորդատոսը նրա վրա դրեց Ատտիկայի և Էվբեայի՝ թուրքերից պաշտպանության կազմակերպումը, ինչը, սակայն, Կոլետտիսը չկարողացավ ի կատար ածե, չնայած որ փայլուն հաղթանակ տարավ Կարիստոսի մոտ (Էվբեայում)։
Տրեզենյան ժողովրդական ժողով ժամանակ (1827) Կոլետտիսը եռանդագին պաշտպանել է Կապոդիստրիայի ընտրությունը, ով Հունաստան ժամանելուն պես նրան նշանակել է պանէլլենիոնի (պետական խորհուրդ) անդամ։ Շուտով, սակայն, դեռևս Կապոդիստրիայի կենդանության օրոք հաստատակամությամբ և քաղաքական հայացքների որոշակիությամբ չառանձնացող Կոլետտիսը անցավ ընդդիմության կողմը և հանդես եկավ որպես ֆրանսիական կուսակցության ղեկավար։
Կապոդիստրիայի (1831—1833), սպանությունից հետո վրա հասած անիշխանության ժամանակաշրջանին է վերաբերում Կոլետտիսի գործունեության ամենափայլուն շրջանը։ Սկզբում գերուսիան (սենատ) նրան Ավգուստինոս Կապոդիստրիայի և Կոլոկոտրինի հետ միասին նշանակեց ժամանակավոր կառավարության անդամ, բայց քանի որ Ավգուստինոս Կապոդիստրիան, ով հաջորդիվ ընտրվեց նախագահ, և նրա կողմնակից Կոլոկոտրինը չէին ընդունում ժամանակավոր կառավարությունը, ապա Կոլետտիսը, իր հերթին չընդունելով նախահագին, հայտնվեց ժամանակավոր կառավարության ղեկավարի պաշտոնին և շատերի կողմից, և հատկապես՝ Ռումելիում (այստեղ Կոլետտիսը շատ սիրված էր) ճանաչվեց օրինական իշխանություն։
Կոլետտիսը ղեկավարել է քաղաքացիական պատերազմի ռազմական գործողությունները, ինչի արդյունքում տապալվել է Ավգուստինոս Կապոդիստրիայի իշխանությունը։ Սենատի կողմից 1832 թվականի ապրիլին նշանակված Նոր ժամանակավոր կառավարության (հինգի կոմիտե) կազմում Կոլետտիսը հայտնվեց վճռական փոքրամասնության դիրքերում։ Ճարտար դիվանագիտական հնարքով նա կարողացավ դուրս բերել Կոլոկոտրինին իր միջավայրից և նրան ներառեց յոթի կոմիտե կազմի մեջ, որի ղեկավարն ինքն էր։
Երբ վերջապես Հունաստան ժամանեց (1833 թվական) Օտտոն արքան, Կոլետտիսը, դժկամորեն հաշտվելով նրա ընտրության հետ, կարողանում է հարմարվել նոր կառավարությանը։ Կանգնած լինելով ֆրանսիական կուսակցության գլուխ՝ Կոլետտիսը շարունակում էր թշնամությունը Մավրոկորդատոսի՝ անգլիական կուսակցության ղեկավարի դեմ, սկզբնապես նա եղել է տարբեր նախարարական պաշտոններում, ապա՝ դեսպան Փարիզում, քանի դեռ 1843 թվականի հեղափոխությունը նրան չէր կանչել հայրենիք, ուր շուտով (1844-1847) նա դառնում է Նախարար-նախագահ։ Նրա օրոք Հունաստանում սկսվում է ֆինանսական առանձնահատուկ դժվարություններ։
Գրականություն
Կատեգորիա:Հունաստանի քաղաքական գործիչներ Կատեգորիա:Պիզայի համալսարանի շրջանավարտներ
Գարնի Քյոփրի
Գարնի Քյոփրի, կամուրջ Թարթառ գետի վրա, նրա միջին հոսանքի շրջանում, Թալըշի - Չիրիխլու ճանապարհին ։
Զոհաբերություն (այլ կիրառումներ)
Զոհաբերություն, կարող է վերաբերել՝
Զովունի (այլ կիրառումներ)
Զովունի, կարող է վերաբերել՝
Զովաշեն (այլ կիրառումներ)
Զովաշեն, կարող է վերաբերել՝
Զեֆիրային գիտափորձ
Սթենֆորդյան զեֆիրային գիտափորձ, պարգևատրման հետաձգմանն ուղղված հետազոտությունների շարք։ Անցկացվել է 1960-ական թվականների վերջին և 1970-ականների սկզբին հոգեբան Ուոլտեր Միշելի ղեկավարությամբ, ով ավելի ուշ դարձավ Սթենֆորդի համալսարանի պրոֆեսոր ։ Այդ գիտափորձերում երեխաներին առաջարկում էին ընտրություն` որոշ ժամանակ (մոտ 15 րոպե) համբերատար սպասել և ստանալ կրկնակի քանակով քաղցրավենիք կամ անմիջապես վերցնել այն` հրաժարվելով կրկնապատկելու հնարավորությունից։ Առաջին դեպքում հետազոտողը լքում էր սենյակը, որպեսզի վերադառնար սահմանված ժամանակից հետո։ Որպես խրախուսանք՝ օգտագործվում էր զեֆիր (մրգապաստեղ), թխվածքաբլիթ կամ բրեցել։ Հետագա գիտափորձերում գիտնականները բացահայտել են, որ այն երեխաները, ովքեր կարողացել էին սպասել կրկնակի խրախուսանքին, որպես կանոն, հետագայում ավելի բարեկեցիկ կյանքով էին ապրում։ Այդպիսի եզրակացության հանգել են՝ SAT թեստի, կրթության որակի , մարմնի զանգվածի ցուցչի և կյանքի որակի այլ ցուցանիշների ուսումնասիրության հիման վրա ։
Սկզբնական գիտափորձ
Գիտափորձի գաղափարը ծագել է Տրինիդադ կղզում Միշելի ձեռք բերված դիտարկումների հիման վրա։ Կղզում ապրող էթնիկական տարբեր խմբերի ներկայացուցիչները իրենց հարևանների վերաբերյալ ունեին որոշակի կարծրատիպեր։ Տարբեր խմբերի ներկայացուցիչները կարծում էին, որ իրենք խիստ տարբերվում են միմյանցից այնպիսի հատկանիշներով, ինչպիսիք են խենթությունը, ինքնավերահսկողությունը և ժամանակն ուրախ անցկացնելու կարողությունը ։ Այդ ոչ ծավալուն (n = 53) գիտափորձն ուղղված էր՝ ուսումնասիրելու Տրինիդադի գյուղական դպրոցի 7-9 տարեկան երկու սեռերի երեխաներին (35 վեստ-հնդկական սևամորթ և Indo-Caribbeans ազգության 18 ներկայացուցիչ)։ Երեխաներին խնդրել էին հայտնել իրենց որոշման մասին. անմիջապես ստանա՞լ 1¢ արժողությամբ կոնֆետ, թե՞ մեկ շաբաթ անց՝ 10¢ արժողությամբ։ Mischel-ը հայտնեց, որ գոյություն ունեցող կարծրատիպերը չեն հաստատվել գիտափորձի արդյունքներով. ավելի կարևոր եղան այլ գործոններ։ Նկատվեցին նաև տարիքային մեծ տարբերություններ, իսկ բարձր և ցածր սոցիալ-տնտեսական մակարդակի խմբերում գիտափորձի արդյունքում էական տարբերություններ չնկատվեցին ։ Մինչդեռ հոր բացակայությունը աֆրիկացիների խմբում տարածված երևույթ էր (արևելահնդկական խմբում կար այդպիսի միայն մեկ երեխա), և այդ գործոնը ունեցավ ամենամեծ ազդեցությունը. լիարժեք ընտանիքների երեխաները դրսևորում էին ցանկությունը զսպելու գերազանց կարողություն։
Սթենֆորդյան գիտափորձ
Որպես առաջին «Զեֆիրային թեստ»՝ 1960 թվականին Սթենֆորդյան համալսարանում անցկացվել է Walter Mischel-ի և Ebbe B. Ebbesen-ի հետազոտությունը ։
Նախնական հետազոտության նպատակն էր պարզել, թե երբ է զարգանում երեխաների՝ բավարարումը հետաձգելու, ցանկալին ստանալու համար սպասելու կարողությունը։ Բնօրինակ գիտափորձն անցկացվել է Սթենֆորդյան համալսարանում տեղակայված Bing Nursery School մանկապարտեզում։ Հետազոտությանը մասնակցել են 4-6 տարեկան երեխաները։ Երեխաներին տանում էին առանց շեղող գործոնների մի սենյակ, որտեղ նրանց ցանկացած հյուրասիրությունը (օրեո թխվածքաբլիթ, զեֆիր կամ ոլորաբլիթ) դրված էր լինում սեղանին ։ Հետազոտողները երեխաներին թույլ էին տալիս անմիջապես ուտել քաղցրավենիքը կամ խոստանում էին կրկնապատկել խրախուսանքը, եթե նրանք կարողանային զսպել գայթակղությունը և սպասել 15 րոպե ։ Mischel-ը նկատեց, որ որոշ երեխաներ ձեռքով փակում էին աչքերը կամ պտտվում էին, որպեսզի չտեսնեն քաղցրավենիքը, մյուսները ճոճում էին աթոռը կամ խաղում մազերի հետ, շոշափում զեֆիրը, իսկ ոմանք էլ հետազոտողի դուրս գալուն պես՝ անմիջապես ուտում էին այն ։
Գիտափորձին մասնակցած ավելի քան 600 երեխաներից քչերն անմիջապես կերան քաղցրավենիքը։ Մեկ երրորդը կարողացավ զսպել ցանկությունը, որպեսզի ստանա կրկնակի քաղցրավենիք։ Հետաձգված հաճույքի կարևոր գործոն էր հանդիսանում հետազոտվողի տարիքը ։
Սուբյեկտներ
Հետազոտվողները Bing Nursery School մանկապարտեզ հաճախող երեխաներն էին՝ 17 տղա և 17 աղջիկ։ Հետազոտվողներից երեքի տվյալները հաշվի չեն առնվել, քանի որ նրանք չեն կարողացել հասկանալ հրահանգը։ Երեխաների տարիքը տատանվում էր 3․8 տարեկանից մինչև 5․8 տարեկանի սահմանում (միջին տարիքը կազմում էր 4․9 տարեկան)։ 8 հոգի (4 տղամարդ, 4 կին) պատահականության սկզբունքով տեղաբաշխվել է գիտափորձի 4 պայմաններից յուրաքանչյուրում, ընդ որում, յուրաքանչյուր պայմանի դեպքում յուրաքանչյուր հետազոտող թեստավորել է 2 տղայի և 2 աղջկա, որպեսզի խուսափեն հետազոտողի սեռից կախված ստացվող արդյունքներից ։
Հետագա ուսումնասիրություններ
Հետագա ուսումնասիրություններում՝ տարիներ անց, Mischel-ը անսպասելի կոռելյացիաներ է հայտնաբերել զեֆիրային թեստի արդյունքների և երեխաների հետագա կենսական հաջողությունների միջև ։ 1988 թվականին անցկացված առաջին ստուգող հետազոտությունը ցույց տվեց, որ «այն երեխաները, ովքեր կարողացել էին ավելի երկար զսպել խրախուսանքն ստանալու ցանկությունը, ավելի քան տասը տարի հետո իրենց ծնողների կողմից ներկայացվել են որպես առավել կոմպետենտ դեռահասներ»։
Երկրորդ ստուգող հետազոտությունը, որն անցկացվել է 1990 թվականին, ցույց տվեց, որ ցանկությունը զսպելու կարողությունն անդրադարձել է նաև SAT-թեստի արդյունքում ավելի բարձր միավորներ ձեռք բերելու վրա ։
2011 թվականին անցկացվել է հետազոտության մասնակիցների (նրանք արդեն միջին տարիքի էին) գլխուղեղի տոմոգրաֆիկ հետազոտություն։ Խրախուսանքի արժանանալու ցանկությունը շատ և քիչ զսպած հետազոտվողների միջև տարբերությունները նկատվել են երկու ոլորտում․ գլխուղեղի կեղևի վերառջևի հատվածում (ավելի ակտիվ էին ցանկությունն առավել երկար զսպած մասնակիցներինը) և ցանկության համար պատասխանատու հատվածում ։
Արտաքին հղումներ
Կատեգորիա:Հոգեբանական գիտափորձեր Կատեգորիա:Սոցիալական գիտափորձեր Կատեգորիա:1972 Կատեգորիա:Սթենֆորդի համալսարան
Շալ լա Մոնտան
Շալ լա Մոնտան (Challes-la-Montagne), համայնք Ֆրանսիայում, գտնվում է Ռոն Ալպ ռեգիոնում։ Էնի դեպարտամենտը։ Մտնում է Պոնսեն համայնքի կազմի մեջ։ Հանդիսանում է Նանտյուա շրջանի օկրուգը։
Համայնքի INSEE կոդ՝ 01077։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Պատմություն
Գյուղի մասին առաջին հիշատակումը վերաբերվում է 13-րդ դարին։ 2006 թվականի հուլիսի 9-ից համայնքը կոչվել է Շալ։
Բնակչություն
Համայնքի բնակչությունը 2010 թվականին կազմում էր 179 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Դաշնամուրի համար սոնետ № 10 դո մաժոր (Մոցարտ)
Դաշնամուրի համար սոնետ № 10 դո մաժոր, Վոլֆգանգ Ամադեուս Մոցարտի 1783 թվականին Վիեննայում գրված սոնետ։ Նա սոնետը գրել   է քսանյոթ տարեկանում։ Սոնետը հանդիսանում է դաշնամուրի համար գրված սոնետների ցիկլի առաջին սոնետը։ Այնառաջին անգամ հրապարակվել է 1784 թվականին երկու սոնետների հետ միասին «Artaria» հրատարակչությունում՝ Վիեննայում։ Սոնետի միջին մասի կատարման տևողությունը կազմում է գրեթե քսան րոպե։ Այս սոնետը համարվում է Մոցարտի ամենահայտնի սոնետներից մեկը։
Սոնետի բնագիր տարբերակը պահպանվում է Յագելոնյան համալսարանի գրադարանում՝ Կրակովում։
Կառուցվածք
Սոնետը բաղկացած է երեք մասից.
I մաս՝ Allegro moderato
Առաջին մասի կատարումը, հիմնականում, տևում է գրեթե ինը րոպե։ Այս մասում առկա են երկու հստակ հիմնական թեմաներ, որոնք զարդարված են զարդանախշերի օգտագործմամբ, քանի որ այն ժամանակ բնորոշ էր։
Առաջին թեման կատարվում է դո մաժոր տոնայնությունում և դոմինանտայում անցնում է սոլ մաժոր տոնայնություն՝ երկրորդ թեմայի էքսպոզիցիայի համար։ Զարգացումը տեղի է ունենում շատ արագ։ Կրկնության ժամանակ լսվում է առաջին թեման՝ նորից դո մաժորում։ Հետո նորից անցում է կատարվում սոլ մաժոր, իսկ հետո նորից դո մաժոր՝ տոնիկայում երկրորդ թեմայի կրկնության համար ։
II մաս՝ Andante cantabile
Երկրորդ մասը տևում է հինգից մինչև յոթ րոպե։ Ուշագրավ է այս մասի վերջաբանը, որը չի գրել Մոցարտը։ Ինքնագրում այս մասը ավարտվում էկրկնողոթյամբ, իսկ 1784 թվականին հրապարակման մեջ ավելացվել է ֆա մաժորում կոդա։
III մաս՝ Allegretto
Համեմատած առաջին և երկրորդ մասերի՝ երրորդ մասը ավելի էներգետիկ է։ Նվագակցության համար այստեղ բնորոշ է արպեջիոն։
Վերջին մասը կորել է։
Ծանոթագրություններ
<references group="" responsive="1">
Արտաքին հղումներ
Կատեգորիա:Վոլֆգանգ Ամադեուս Մոցարտ
Ռյուկյու
Ռյուկյու, Նանսեյ (հանգըլ՝ 琉球諸島), կղզեխումբ Ճապոնիայում, Կյուսյու և Թայվան կղզիների միջև։ Արևելաչինական ծովը բաժանում է Խաղաղ օվկիանոսի բաց մասից։ Աղեղնաձև ձգվում է (մոտ 1200 կմ) հյուսիս- արևելքից հարավ-արևմուտք։
Աշխարհագրություն
Բաղկացած է կղզիների 6 խմբից (Օսումի, Տոկարա, Ամամի, Օկինավա, Միյակո և Յաեյամա, վերջին երկուսը հաճախ միացնում են Սակիսիմա անվան տակ)` ընդգրկելով 98 կղզի։ Տարածությունը մոտ 4,8 հազար կմ2 է, բնակչությունը՝ մոտ 1,2 միլիոն (1977)։ Առավել խոշոր են Օկինավա և Ամամիոսիմա կղզիները։
Ռելիեֆում տիրապետում են սարավանդները, ցածրադիր լեռներն ու առափնյա դարավանդները։ Առավելագույն բարձրությունը 1935 մետր է (Յակու կղզում)։ Հյուսիսային լեռներից 29°-ից հարավ` ափերի երկայնքով, տեղ-տեղ ձգվում են կորալային խութերի շերտեր։ Կան ֆոսֆորիտների և քարածխի հանքավայրեր։
Կլիմա
Կլիման մերձարևադարձային է, հարավում՝ արևադարձային։ Հաճախակի են թայֆունները։ Լեռների լանջերը ծածկված են անտառներով։ Մշակում են բրինձ, բաթաթ, շաքարեղեգ։ Կա ձկնորսություն։ Հիմնական քաղաքը Նահան է (Օկինավա կղզի)։
Կատեգորիա:Ճապոնիայի կղզիներ
Վադի ալ-Ույունի շրջան
Վարչական կենտրոնն Վադի ալ-Ույուն քաղաքն է։ 2004 թվականի տվյալներով բնակչությունը կազմել է 12,951 մարդ ։ Քաղաքն ու շրջական ավանները կազմում են 76.93 քառ.կմ տարածք։
Ունի 20 գյուղ և ավան՝
Չիկագոյի արվեստի ինստիտուտ
Չիկագոյի արվեստի ինստիտուտ (Art Institute of Chicago), արվեստի թանգարան և բարձրագույն ուսումնական հաստատություն Չիկագոյում՝ Իլինոյս նահանգում։
Թանգարան
Թանգարանը հայտնի է իմպրեսիոնիստների և ամերիկյան արվեստի ընդարձակ հավաքածուով։ Այն տեղակայված է Գրանտ այգու ծայրամասում և նախագծվել է «Շեպլի, Ռութան և Քուլիջ» ընկերության կողմից։
Չիկագոյի արվեստի թանգարանը սկզբնականապես կառուցվել է 1893 թվականին Կոլումբիայի միջազգային ցուցահանդեսի համար։
Բարձրագույն ուսումնական հաստատություն
Չիկագոյի արվեստի ինստիտուտը ԱՄՆ-ի ամենահին բուհերից է՝ հիմնադրված 1866 թվականին։ Այս բուհն են ավարտել այնպիսի հայտնի մարդիկ, ինչպիսին է Ուոլթ Դիսնեյը։
Ինստիտուտում սովորում է ավելի քան 3200 ուսանող։ Համալսարանն առաջարկում է կրթություն այնպիսի մասնագիտություններում, ինչպիսիք են՝ արվեստ և տեխնոլոգիա, համակարգչային անիմացիա, կառավարում, արվեստի պատմություն, քննադատություն, նկարչություն, հագուստի դիզայն, կինո, պատմական ժառանգության պահպանում, ճարտարապետության ինտերիեր, լրագրություն, գեղանկար և գրաֆիկա, լուսանկարչություն, քանդակագործություն, տպագրություն, ձայն, վիդեո, վիզուալ հաղորդակցություն, գրականություն։
Արվեստի ամենաազդեցիկ դպրոցը ԱՄՆ-ում
Ըստ հարցումների, որ անցկացվել են Կոլումբիայի համալսարանի լրագրողների նախագծերի շրջանակներում՝ ամերիկացի արվեստաբանները Չիկագոյի համալսարանը համարել են ամենաազդեցիկը արվեստի բարձրագույն ուսումնական հաստատությունների շրջանում։
Արտաքին հղումներ
Կատեգորիա:Չիկագոյի թանգարաններ Կատեգորիա:ԱՄՆ-ի համալսարաններ Կատեգորիա:Ժամանակակից արվեստի թանգարաններ
Տրենտոլա Դուչենտա
Տրենտոլա Դուչենտա  (Trentola-Ducenta), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 14 129 մարդ։ Բնակչության խտություն կազմում է 2355 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81038, հեռախոսային կոդ՝ 081։
Կատեգորիա:Իտալիայի բնակավայրեր
Վարեն սյուր Ալյե (կանտոն)
Վարեն սյուր Ալյե (Varennes-sur-Allier), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Վիշի շրջանի կազմի մեջ։
Համայնքի INSEE կոդ՝ 0328։
Վարեն սյուր Ալյե կանտոնի մեջ հաշվվում է 15 կոմունա, որից գլխավորն է Վարեն սյուր Ալյեն։
Բնակչություն
Կանտոնի բնակչությունը 2006 թվականին կազմում էր 14 505 մարդ։
Արտաքին հղումներ
Կատեգորիա:Ֆրանսիայի համայնքներ
Մոհամմադ Ռեզա Շաֆի Քադքանի
Մոհամմադ Ռեզա Շաֆի Քադքանի (պարսկերեն محمدرضا شفیعی کدکنی, ), ժամանակակից պարսիկ  բանաստեղծ, թարգմանիչ, գրականության քննադատ, Թեհրանի համալսարանի պրոֆեսոր։ Ժողովրդի մեջ հայտնի է  Մ. Սերեշկ («արցունք») բանաստեղծական կեղծանունով։
Կենսագրություն
Մոհամմադ Ռեզա Շաֆի Քադքանին ծնվել է 1939 թվականի հոկտեմբերի 12-ին Ռազավի Խորասան նահանգի Քադքան քաղաքում՝  աստվածաբանի ընտանիքում։ Նախնական կրթությունը ստացել է իր հոր մոտ։ Հետո նրան դասավանդել են հայտնի գիտնական-լուսավորիչներ Մոհամմադ-Թագի Ադիբ Նիշապուրին, որի ղեկավարությամբ սովորել է արաբերեն լեզուն և գրականությունը, այաթոլլա Շեյխ Խաշեմ Կազվինին և այաթոլլա Միլանին, որոնց մոտ ապագա բանաստեղծը սովորել է  ներկայիս  Իրանի գերագույն ղեկավար այաթոլլա Խամենեյի  հետ։
Տարբեր ժամանակներում Շաֆի Քադքանիի ուսուցիչներն են եղել հայտնի բանասերներ Ֆուրուզանֆար Բադի ազ Զամանը՝ (1904-1970 թվականներ), ստեղծագործության փայլուն փորձագետ Ջալալադդինա Ռումին, Մուհամմադ Մուին, որը պարսկերեն լեզվի բազմահատոր բացատրական բառարանի հեղինակն է,(« Մուինի բառարան») և Փարվիզ Նաթել Խանլարին (1914-1990 թվականներ), որը ներկայիս պարսկական ամենաամբողջական  բացատրական բառարանի՝ «Դեխխոդի բառարանի»  տարբերակի հեղինակն է, պարսկական «Սոխան» գրականության լրագրի հիմնադիրն ու խմբագիրը։
Շաֆի Քադքանին ավարտել է Ֆիրդուսու անվան Մաշհադի համալսարանի բանասիրության ֆակուլտետը, ունի բակալավրի աստիճան։ Թեհրանի համալսարանում «Պարսկական գրականություն» թեմայով դիսերտացիա է պաշտպանել՝ հայց  ներկայացնելով բանասիրական գիտությունների դոկտորի համար։ 1969 թվականից մինչ այսօր դասավանդում է Թեհրանի համալսարանում։
Ստեղծագործությունները
Դեռ երիտասարդ տարիքից Շաֆի Քադքանին սկսել է գրել բանաստեղծություններ։ Սկզբում նա աշխատել է ավանդական բանաստեղծական ժանրում, հետո տարվել է Իրանական նոր պոեզիայով, որի հիմնադիրը համարվել է Նիմա Յուշիդջը և սկսել է սիրել ազատ բանաստեղծությունները։ Նա փառքի է հասել 1971 թվականին «Նիշապուրի այգու խուլ անկյուններում» բանաստեղծական հավաքածուի լույս տեսնելուց հետո։ Պրոֆեսոր Շաֆի Քադքանիի գրչին են պատկանում գրականագիտական աշխատություններ, որոնք նվիրվել են ինչպես դասական, այնպես էլ ժամանակակից պարսկական պոեզիային։ Բանաստեղծության տեսության նրա հետազոտությունները դարձել են համալսարանական դասագրքեր, որոնցով դաստիարակվում է պարսկական բանասերների նոր սերունդը։ Նա անցյալի մեծագույն բանաստեղծների ստեղծագործությունների  հավաքածուների կազմողն ու խմբագիրն է, նրանց ներածական հոդվածների հեղինակը։ Իր կյանքի մեծ մասը բանաստեղծը նվիրել է Աթթարի, Անսարի, Սանայի և այլ միստիկների՝ սուֆիական գրականությանն ու ստեղծագործությունների վերլուծությանը։
Բանաստեղծությունների անփոփոխ սոցիալական ուղղվածությունը, արմատներին, հայրենի մշակույթին (մասնավորապես խորասանների կյանքի ավանդական կացութաձևին, նրանց սովորույթներին) սերտորեն կապվածությունը Մոհամմադ Ռեզա Շաֆի Քադքանին դարձրել են Իրանի ամենահարգի բանաստեղծներից մեկը։
Ծանոթագրություններ
Կատեգորիա:Պարսիկ բանաստեղծներ Կատեգորիա:Իրանցի թարգմանիչներ Կատեգորիա:Պարսիկ թարգմանիչներ Կատեգորիա:Գրական կեղծանուններով հայտնի հեղինակներ Կատեգորիա:Պարսիկ պատմաբաններ Կատեգորիա:Բանաստեղծներ այբբենական կարգով
Ֆաինա Ռանևսկայայի հուշարձան (Տագանրոգ)
Ֆաինա Ռանևսկայայի հուշարձան (Памятник Фаине Раневской), խորհրդային դերասանուհի Ֆաինա Գեորգիևնա Ռանևսկայայի հուշարձանը նրա հայրենիքում` Ռուսաստանի Դաշնության Ռոստովի մարզի Տագանրոգ քաղաքում, որը տեղադրվել է 2008 թվականի մայիսին ։
Հուշարձանը
Հուշարձանի հեղինակն է ռոստովահայ քանդակագործ Դավիթ Բեգալովը, ճարտարապետը` Սերգեյ Ռյաբոշտանովը։ Հուշարձանը տեղադրվել է Տագանրոգ քաղաքի Ֆրունզեի փողոցում, այն շենքի առջև, որում անցել են դերասանուհու մանկությունն ու պատանեկությունը (ներկայումս` Ֆրունզեի փող., 10, Ռանևսկայայի պատանեկության տարիներին` Նիկոլայի փող., 12), և որտեղ արդեն քանի տարի քաղաքային իշխանությունները ծրագրում են բացել Ֆաինա Գեորգիևնա Ռանևսկայայի թանգարանը։ Բրոնզե քանդակը պատկերում է Ռանևսկայային «Ընկեցիկը» ֆիլմի հերոսուհի Լյալյայի դերում ։
Պատմություն
Գաղափարը և հուշարձանի նախնական տարբերակը մշակել էր տագանրոգցի քանդակագործ Ալլա Վինևսկայան ։ Սակայն ավելի ուշ որոշվել է անցկացնել մրցույթ, որին մասնակցել են Ալլա Վինևսկայան (Տագանրոգ), Վլադիմիր Դմիտրիևը (Տագանրոգ), Դավիթ Բեգալովը (Դոնի Ռոստով)։ Հաղթող է ճանաչվել ռոստովահայ քանդակագործ Դավիթ Բեգալովի նախագիծը ։ Հուշարձանը պատրաստվել է Տագանրոգի «Կրասնի կոտելշչիկ» («Կարմիր կաթսայագործ») գործարանի հաշվին, որն այդ նպատակների համար հատկացրել է 1200000 ռուբլի ։
Ֆաինա Ռանևսկայայի հուշարձանը հանդիսավորությամբ բացվել է 2008 թվականի մայիսի 16-ին, Ֆաինա Ռանևսկայայի անվան «Մեծ նահանգ» առաջին միջազգային թատերական փառատոնի մեկնարկի օրը։ Միջոցառմանը մասնակցել են Տագանրոգի քաղաքապետը, մարզպետարանի ներկայացուցիչներ, բազմաթիվ հյուրեր, Ռուսաստանի ժողովրդական արտիստներ Եվգենի Ստեբլովն ու Իրինա Կարտաշովան, որոնք Ռանևսկայայի հետ աշխատել են Մոսսովետի անվան թատրոնում։
Ծանոթագրություններ
Կատեգորիա:Տագանրոգի հուշարձաններ Կատեգորիա:Քանդակներ այբբենական կարգով Կատեգորիա:Բրոնզե արձաններ Կատեգորիա:Տագանրոգի տեսարժան վայրեր
Քաղկեդոնի ժողովը և Հայոց Եկեղեցին
Գիտական նշանակությունը
«Քաղկեդոնի ժողովը և Հայոց Եկեղեցին» աստվածաբանական մենագրությունը պատրաստվել է Ամենայն Հայոց Կաթողիկոս Գարեգին Ա Սարգիսյանի կողմից՝ 1957-1959 թվականներին Օքսֆորդի համալսարանում ուսանելու տարիներին և 1959 թվականին հաջողությամբ պաշտպանվել է որպես համալսարանական ավարտաճառ ։ 1965 թվականին այն հրատարակվել է Լոնդոնում և արժանացել ժամանակի գիտական հասարակության ջերմ և դրական վերաբերմունքին ։ Հեղինակի սույն աշխատությունն իրենից ներկայացնում է Հայաստանյայց Առաքելական Եկեղեցու կողմից Քաղկեդոնի ժողովի մերժման պատմական և աստվածաբանական հիմքերի հետազոտման և վերլուծման գիտական առաջին հանգամանալից փորձը։ Այս ուսումնասիրման մեջ հայ և օտար պատմական աղբյուրների տվյալների համադրման հիմքի վրա տրվում է տվյալ ժամանակաշրջանի կրոնական պատկերը և դրանում անկողմնակալ կերպով բացահայտվում Քաղկեդոնի ժողովի և նրանում ընդունված դավանաբանական որոշումների ընկալումը հայ եկեղեցական իրականության մեջ։
Ծանոթագրություններ
Կատեգորիա:Գարեգին Ա Քեսաբցու գրքեր Կատեգորիա:Աստվածաբանական աշխատություններ
Բուրչին Թերզիօղլու
Բուրչին Թերզիօղլու  (Burçin Terzioğlu, ), թուրք դերասանուհի և մոդել ։
Կենսագրություն
Թերզիօղլուն դերասանական գործով սկսել է զբաղվել սկսած հինգ տարեկանից։ 1980-ական թվականներին նա նկարահանվել է մի քանի ֆիլմերում և հեռուստասերիալներում։ Մյուջդաթ Գեզենի արվեստի կենտրոնում նա սովորել է դերասանական արվեստ։
Թերզիօղլուն 2008-2014 թվականներին ամուսնացած է եղել Մուրատ Յըլդըրըմի հետ։ Նրանք միասին նկարահանվել են «Փոթորիկ» հեռուստասերիալում։ Սկսած 2015 թվականից Բուրչինը հանդիպում է Իլքեր Քալելիի հետ։ Նրանք միասին նկարահանվել են Փոյրազ Քարայել հեռուստասերիալում։
Ծանոթագրություններ
Կատեգորիա:Թուրք դերասանուհիներ Կատեգորիա:Թուրք մոդելներ Կատեգորիա:Ստամբուլում ծնված դերասանուհիներ Կատեգորիա:Ստամբուլում ծնված անձինք Կատեգորիա:Թուրք կինոդերասանուհիներ Կատեգորիա:Թուրք հեռուստադերասանուհիներ Կատեգորիա:Չերքեզական ծագմամբ թուրքեր Կատեգորիա:Ոսկե թիթեռ մրցանակի դափնեկիրներ
Գըչոըղ Քյոփրու
Գըչոըղ Քյոփրու, կամուրջ Սեբաստիայի նահանգում, նրա հարավային մասում, Ալիս գետի վրա։ Ունեցել է 6 կամար ։
Լուկրինա Ֆետտի
Լուկրինա Ֆետտի (Lucrina Fetti, ), իտալացի նկարչուհի, ծնվել է Հռոմում, ի ծնե անունը` Գիուստինա ։
Նա ուղեկցել է իր ընտանիքին, երբ նրա եղբայրը հրավիրվել է աշխատելու որպես դատարանի նկարիչ Ֆերդինանդ Գոնզագայի մոտ ։ 1614 թվականի դեկտեմբերի 3-ին դուքս Ֆերդինանդը Գիուստինային բացառիկ կերպով տրամադրում է 150 սկուդո օժիտ, ինչի շնորհիվ նա կարողանում է դառնալ Սուրբ Օրսոլա կուսանոցի միանձնուհի ։ Դրանից հետո նա փոխում է իր անունը և սկսում է կրել Լուկրինա անունը ։ Նա հայտնի է իր կրոնական աշխատություններով։ Հայտնի է նաև Գոնզագա ընտանիքի անդամների դիմանկարներով ։
Լուկրինան և նրա արվեստը
Եկեղեցի մտնելուց հետո Լուկրինան իր կյանքի մնացյալ մասն անց է կացրել կուսանոցի համար զարդարանքներ պատրաստելով կամ այնտեղ դաստիարակվող արքայադուստրերի դիմանկարները նկարելով ։ Նկարել սովորել է իր եղբորից` Դոմենիկոյից։ Վերջինս արդեն կրթություն էր ստացել, այսպիսով իր գիտելիքը փոխանցում էր ընտանիքի անդամներին ։
Գթության քույր դառնալուց հետո նրա հնարավորությունները նկարչության մեջ սահմանափակ են դառնում։ Նրա աշխատանքների ամբողջական հավաքածուն միայն վերջերս է հավաքվել, մինչ այդ նրա նկարների մեծ մասը շփոթվում էին եղբոր աշխատանքների հետ ։ Լուկրինան դիմանկարն անում էր առանց որևէ ֆինանսական ակնկալիքի։ Այս իրավիճակը բնորոշ է միանձնուհի-նկարչուհիների համար ։
Նրա աշխատանքները բաժանվում էին երկու խմբի. դրանք կամ դիմանկարներ էին, կամ` կրոնական թեմաներով աշխատանքներ։ Գերակշռում էր երկրորդը ։ Կրոնական թեմաներով Լուկրինայի կողմից ամբողջապես կամ մասամբ նկարված 10 աշխատանք է հայտնաբերվել կուսանոցի եկեղեցում։ Շատ աշխատանքներ հայտնաբերվել են Սուրբ Մարգարիտի մատուռում, նկարների մի մասն էլ արված է եղել եկեղեցու պատերին։ Դրանք բոլորը պատկերում էին Քրիստոսի կյանքը։ Աշխատանքները թվագրվում են 1629 թվականով ։
Նրա նկարների երկրորդ խումբը, Գոնզագա ընտանիքի կանանց դիմանկարները, մեծապես գնահատվել է Մարգարիտ Գոնզագայի կողմից, ով շատ աշխատանքներ է գնել Լուկրինայից ։ Այնուամենայնիվ, նրա աշխատանքների որակը մեծապես բարձրացել է 1618 թվականին, Մարգարիտի մահից հետո։ Ինչպես հայտնի է, կարևոր կանանց դիմանկարները մեծ ուշադրություն էին պահանջում մանրամասներին։ Լուկրինան մեծ ուշադրությամբ ու խնամքով է պատկերել Էլեոնորա Գոնզագայի դիմանկարը Կայսր Ֆերդինանդ 2-ի հետ ամուսնության ընթացքում ։ Նրա որոշ այլ դիմանկարներ պատկերում են Մարգարիտ Գոնզագային, երբ նա արդեն այրի էր ։
Այլ հմտություններ
Նկարչությունից ազատ ժամանակ Լուկրինան օգնում էր կուսանոցին կազմակերպել ժառանգության հարցերը, որոնք կապված էին Դոմենիկոյի հետ ։ Մարգարիտի մահից 10 տարի անց, կուսանցը ֆինանսական դժվարություններ ուներ։ Այդ ժամանակ Լուկրինան տնտեսական ու քաղաքական գիտելիք է ցուցաբերում և կարողանում է հաղթել ժառանգականության հետ կապված վեճը։ Մահացել է մոտավորապես 1673 թվականին` կյանքի 60 տարին անցկացնելով որպես միանձնուհի, նկարիչ և տնտեսական հարցերի բանակցող ։
Սիբիրյան IV բանակային կորպուս
Սիբիրյան IV բանակային կորպուս, ռուսական կայսերական բանակի ռազմական խմբավորում։
Կորպուսը կազմավորվել է 1904 թվականին՝ 1904-1905 թվականների ռուս-ճապոնական պատերազմի ընթացքում, լուծարվել է 1906 թվականի մայիսի 15-ին։ 1910 թ. կրկին վերակազմավորվել է։
Կազմ
1904 թ. կազմը Կազմը 18.07.1914 դրությամբ
Աղբյուրներ
http://www.grwar.ru/regiments/regiments.html
Օրտա դի Ատելլա
Օրտա դի Ատելլա (Orta di Atella), քաղաք Իտալիայի Կամպանիա մարզի Կազերտա գավառում։
Օրտա դի Ատելլան սահմանակից է Կայվանո, Կրիսպիանո, Ֆրատամինորե, Մարսիանիսե, Սանտ Արպինո և Սուչիվո մունիցիպալիտետներին։
Կոմունայի հովանավորն է Սուրբ Մաքսիմոսը։ Տոնը նշվում է հունվարի 15-ին։
Արգ-է Բամ
Արգ-է Բամ (, «Բամ ամրոց»), պարսկական կավաշեն չթրծած աղյուսից պատրաստված ամրոցի առավել խոշոր և հնագույն նմուշ։ Աշխարհում խոշորագույն այս կավաշեն շինությունը գտնվում է Մեծ մետաքսի ճանապարհին՝ իրանական Բամ քաղաքում (Քերման նահանգ)։